KDE iku salah sawijining paguyuban piranti alus bébas internasional kang ngasilaké saprangkat aplikasi lintas "platform" kaintegrasi. Aplikasi iki rinancang supaya bisa mlaku ing sistem modéren kaya ta Unix lan Microsoft Windows. Paguyuban iki kondhang amarga Plasma Desktop, ya iku kukuban déstop kang disadhiyakaké minangka kukuban karya gawan kanggo sawatara dunduman Linux, kaya ta openSUSE, Mageia, lan Kubuntu. Kukuban déstop iku uga minangka kukuban déstop gawan kanggo PC-BSD, ya iku sawijining sistem operasi BSD.